רנדי קווייד

רנדל רודי "רנדי" קווייד (באנגלית: Randall Rudy "Randy" Quaid; נולד ב-1 באוקטובר 1950) הוא שחקן קולנוע, טלוויזיה ותיאטרון אמריקאי. זכה בפרס גלובוס הזהב והיה מועמד לפרס אוסקר לשחקן המשנה הטוב ביותר לשנת 1973 על תפקידו בסרט "הפרט האחרון".
התפרסם ברחבי העולם בסרטים "היום השלישי", "הר ברוקבק", "אקספרס של חצות" ו"משחקים בלי הפסקה".

ביוגרפיה
קווייד נולד ביוסטון, טקסס, בנם של חואניטה בונידייל וויליאם רודי קווייד ואחיו הגדול של השחקן המפורסם דניס קווייד. קווייד למד ביחד עם אחיו ב"תיכון בל אייר" שבדרום טקסס. לקווייד ילדה אחת מנישואיו הראשונים לאלה ג'ולי. ב-1989 נישא בפעם השנייה, למפיקה אבי מוטולנץ.

קריירת משחק

קולנוע
את קווייד גילה לראשונה הבמאי פיטר בוגדנוביץ'. קווייד, שלמד באותו הזמן ב"אוניברסיטת יוסטון", קיבל מבוגדנוביץ' תפקידי משנה ראשונים בדרמה "הצגת הקולנוע האחרונה" בתור לסטר מארלו ובקומדיות "ירח של נייר" בתור לירוי ו"מה נשמע, דוק?" בתור הפרופסור למוזיקה.

קווייד קיבל את התפקיד הגדול הראשון שלו ב-1973 בקומדיית המסע "הפרט האחרון", בה גילם את המלח הצעיר לארי מאדווס שנידון לשמונה שנות מאסר בכלא צבאי בניו המפשייר בגין גנבת כסף מאשת האדמירל. על תפקידו בסרט היה קווייד מועמד לפרס אוסקר לשחקן המשנה הטוב ביותר ולפרס גלובוס הזהב.

קווייד התפרסם לאחר מכן בסרט הדרמה של אלן פארקר "אקספרס של חצות", בו שיחק את האסיר האמריקאי ג'ימי בות' המתכנן בריחה מהכלא הטורקי, ובדרמה המוזיקלית "נועד לתהילה".
ב-1980 שיחק לצד אחיו דניס קווייד במערבון "תשעה שרכבו" וב-1981 לצד הקומיקאי אנדי קאופמן בקומדיה הבדיונית "צלילי לב". כעבור שלוש שנים, ב-1983, הופיע בקומדיה "חופשה נעימה". ב-1987 זכה קווייד בפרס גלובוס הזהב על תפקידו בתור הנשיא ה-36 של ארצות הברית לינדון ג'ונסון בדרמת הטלוויזיה "LBJ: The Early Years". ב-1989 גילם קוויד את הדוד אדי בקומדיית חג המולד "כיף של חופשה". הוא גילם את הדמות הזו גם בסרט ההמשך "חופשה מטורפת בווגאס". ב-1990 התפרסם קווייד בדרמת הספורט של טוני סקוט "ימי הרעם", בדמות סוחר המכוניות המולטי-מיליונר טים דאלנד.

ב-1996 השתתף קווייד בשובר הקופות של רולנד אמריך "היום השלישי", בתור טייס הקרב האלכוהוליסט ראסל קייס שמקריב את עצמו כדי לפוצץ חללית גדולה באזור 51. באותה שנה הוא שיחק גם בפרודיה "משחקים בלי הפסקה", בתור האמיש אישמעל בורג, אותו מאמן שחקן הבאולינג האגדי רוי מונסון (וודי הארלסון).
ב-1998 שיחק בדרמת הפשע "גשם חזק" בתור שריף העיירה המוצפת. בשנת 1999 שיחק בקומדיה "פרחחים" לצד ג'סיקה אלבה.

במאה ה-21 התפרסם בעיקר בזכות הופעותיו בדרמות. ב-2005 שיחק בסרטו של אנג לי "הר ברוקבק", שם שיחק את בעל החווה ההומופוב ג'ו אגירה, שמעסיק את שני הבוקרים אניס דל מאר (הית' לדג'ר) וג'ק טוויסט (ג'ייק ג'ילנהול). ב-2006 הגיש תביעה נגד יוצרי הסרט וחברת ההפקה, בטענה שהסרט הוצג לו בתחילה כסרט דל תקציב ועל כן הסכים לשחק בו תמורת שכר נמוך. לאחר מכן ביטל קווייד את התביעה. ב-2006 שיחק בסרטו של מילוש פורמן, "הרוחות של גויה", בתפקיד קרלוס הרביעי מלך ספרד. בנוסף שיחק בקומדיה "פלוטו נאש - האיש על הירח", בתור ברונו, האנדרואיד המיושן של פלוטו נאש (אדי מרפי).

טלוויזיה
ב-1993 שיחק את התפקיד הראשי בסדרה "החוקים של דייוויס". ב-2003 שיחק בתפקיד ראשי בסדרת הדרמה "אחוות פולין, ניו המפשייר". ב-2005 היה קווייד מועמד לפרס אמי ולפרס גלובוס הזהב על תפקידו בתור קולונל טום פארקר, המנהל של כוכב הרוק אנד רול אלביס פרסלי (ג'ונתן ריס מאיירס), במיני סדרה הביוגרפית "אלביס" ברשת CBS.

פילמוגרפיה נבחרת 
 הצגת הקולנוע האחרונה (1971)
 מה נשמע, דוק? (1972)
 הפרט האחרון (1973)
 ירח של נייר (1973)
 מלחמתה של לולי מדונה (1973)
 המרוץ לצמרת של דודי קרביץ (1974)
 פריצת הכלא (1975)
 נועד לתהילה (1976)
 דו-קרב במיזורי (1976)
 אקספרס של חצות (1978)
 תשעה שרכבו (1980)
 שועלים (1980)
 צלילי לב (1981)
 נסיעה נעימה, המפתחות בפנים (1983)
 החיים הפרועים (1984)
 אשתו של השוחט (1985)
 אהבה מטורפת (1985)
 רוח הרפאים (1986)
 No Man's Land (1987) 
 מהומה במועדון 2 (1988)
  נע (1988)
 כיף של חופשה (1989)
 תככים וזוהר בברודוויי (1989)
 רוח הרפאים (1986)
  הורים (1989)
 כסף קטן (1990)
 ימי הרעם (1990)
 מעוותים (1993)
 ליגה לאומית 3: בחזרה לליגה (1994)
 העיתון (1994)
ביי לאהבה (1995)
 אוטובוס החיים (1996)
 משחקים בלי הפסקה (1996)
 היום השלישי (1996)
 ריקוד אחרון (1996)
המצור על רובי רידג' (1996) - סרט טלוויזיה
אישה מבוטלת (1996) - סרט טלוויזיה
 חופשה מטורפת בווגאס (1997)
 גשם חזק (1998)
באג באסטר (1998)
 פרחחים (1999)
בעלי החוב (1999)
 הרפתקאות רוקי ובולוינקל (2000)
 קטע מהסרטים (2001)
 פלוטו נאש - האיש על הירח (2002)
 כיף של חופשה 2 (2003)
 קאדילק שחורה (2003)
 גרינד (2003)
  קרולינה (2003)
  מרוץ קארטינג (2003)
 מרד החיות (2004)
 הר ברוקבק (2005)
 קרח דק (2005)
 הרוחות של גויה (2006)
 זמן אמת (2008)
 Balls Out: Gary the Tennis Coach (2009)

טלוויזיה 
אקדח (1997)
חזיונות לילה (2001)
האחווה של פולין, ניו המפשייר (2003)
קטגוריה 6: יום ההרס (2004)
קטגוריה 7: סוף העולם (2005)
אלביס (2005)
Blade: The Series (2006)

קישורים חיצוניים

הערות שוליים

שחקני קולנוע וטלוויזיה אמריקאים
שחקני תיאטרון אמריקאים
בוגרי אוניברסיטת יוסטון
אישים שהונצחו בשדרת הכוכבים של הוליווד: קולנוע
זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
אמריקאים שנולדו ב-1950